open-index/open-wikipedia-markdown huggingface dataset:
Atsidotroofne järv

**Atsidotroofne järv** on väga happelise veega mineraalmaajärv, mis toitub metsa- või sooaladelt tulevast veest. 

Atsidotroofsete järvede biomass on väga väike, nende kaldavett asustavad soopihla-soovõha-tarnade kooslused ning turbasamblad. Sellised järved on näiteks Partsi Mustjärv, Koolma järv, Partsi Neitsijärv, Viroste järv, Pikamäe, jt. Põlvamaal. Need järved on unikaalsed kogu maailmas ning väärivad tõhusat kaitset.
Otsego maakond

**Otsego maakond** (*Otsego County*) on maakond USA-s New Yorgi osariigis. 

Maakonna halduskeskus on Cooperstown ja suurim linn Oneonta.

Maakonna pindala on 2629 km², millest 31 km² moodustab veepindala.

Elanike arv oli 2010. aasta rahvaloenduse järgi 61 676. Aastal 2000 oli elanike arv 62 259.

## Naabermaakonnad

* Herkimeri maakond (põhjas)
* Montgomery maakond (kirdes)
* Schoharie' maakond (idas)
* Delaware'i maakond (lõunas)
* Chenango maakond (edelas)
* Oneida maakond (loodes)
* Madisoni maakond (loodes)

## Ajalugu

Otsego maakond moodustati ametlikult 16. veebruaril 1791. aastal Montgomery maakonna osast ning maakonna halduskeskuseks sai Cooperstown.

## Viited

## Välislingid

* Otsego maakonna koduleht (*inglise keeles*)
Otsego maakond (Michigan)

**Otsego maakond** (*Otsego County*) on maakond USA-s Michigani osariigis. Geograafilised koordinaadid on 45°02' N, 84°61' W.

Maakonna halduskeskus on Gaylord.

Maakonna pindala on 1362 km&sup2;, millest 30 km&sup2; moodustab veepindala.

Elanike arv oli 2010. aasta rahvaloenduse järgi 24 164. Aastal 2000 oli elanike arv 23 301.

## Naabermaakonnad

* Cheboygani maakond (põhjas)
* Montmorency maakond (idas)
* Oscoda maakond (kagus)
* Crawfordi maakond (lõunas)
* Kalkaska maakond (edelas)
* Antrimi maakond (läänes)
* Charlevoix' maakond (loodes)

## Ajalugu

Otsego maakond moodustati 1875. aastal.

## Välislingid

* Otsego maakonna koduleht (*inglise keeles*)
Renville'i maakond

**Renville'i maakond** (*Renville County*) on maakond USA-s Minnesota osariigis. Geograafilised koordinaadid on 44°72' N, 94°96' W.

Maakonna halduskeskus ja suurim linn on Oneonta.

Maakonna pindala on 2557 km&sup2;, millest 11 km&sup2; moodustab veepindala.

Elanike arv oli 2010. aasta rahvaloenduse järgi 15 730. Aastal 2000 oli elanike arv 17 154.

## Naabermaakonnad

* Kandiyohi maakond (põhjas)
* Meekeri maakond (kirdes)
* McLeodi maakond (idas)
* Sibley maakond (kagus)
* Nicolleti maakond (lõunas)
* Browni maakond (kagus)
* Redwoodi maakond (edelas)
* Yellow Medicine'i maakond (läänes)
* Chippewa maakond (loodes)

## Ajalugu

Renville'i maakond moodustati 20. veebruaril 1855. aastal Nicolleti, Sibley ja Wisconsinis asuva Pierce'i maakonna osasdest. Maakond on saanud nime Minnesota ühe esimese valge asuniku Joseph Renville'i järgi.

## Välislingid

* Renville'i maakonna koduleht (*inglise keeles*)
Renville'i maakond (Põhja-Dakota)

**Renville'i maakond** (*Renville County*) on maakond USA-s Põhja-Dakota osariigis. Geograafilised koordinaadid on 48°71' N, 101°66' W.

Maakonna halduskeskus ja suurim linn on Mohall.

Maakonna pindala on 2310&nbsp;km², millest 44&nbsp;km² moodustab veepindala.

Elanike arv oli 2010. aasta rahvaloenduse järgi 2470. Aastal 2000 oli elanike arv 2610.

## Naabermaakonnad

* Mount Pleasant No. 2 (põhjas)
* Argyle No. 1 (põhjas)
* Bottineau maakond (idas)
* McHenry maakond (kagus)
* Wardi maakond (lõunas)
* Burke'i maakond (loodes)

## Ajalugu

Renville'i maakond moodustati 3. juunil 1873. Maakond on saanud nime Joseph Renville'i järgi.

## Kaitsealad

* Upper Souris National Wildlife Refuge (osa)

## Välislingid

* Renville'i maakonna koduleht (*inglise keeles*)
Argyle No. 1

**Argyle No. 1** on vald Kanadas Saskatchewani provintsis.

Aastal 2006 oli elanike arv 267.

## Asulad

* Gainsborough
* Carievale
* Winlaw
* Workman
Carievale

**Carievale** on küla Kanadas Saskatchewani edelaosas. 

1. veebruaril 1891 avati Carievale'is postkontor.
Willsi faktor

**Willsi faktor** ehk **antianeemiline faktor** on eeldatavasti toiduainetes nagu presspärm (ingl k *autolyzed yeast extract marmite*) ja toores maksaekstraktis looduslikult leiduv toitumisfaktor, mida on organismidel vaja, et punaseid vereliblesid ehk erütrotsüüte komplekteerida.

Faktori avastas inglise arst Lucy Wills 1930. aastatel India Meditsiiniteenistuses Bombays töötades.

Janet Watson ja William B. Castle nimetasid uue faktori *Willsi faktoriks* (ingl k *Wills' factor*).

Hilisemad nimetused: **[[folaat]]**, ka B<sub>10</sub>-vitamiin, B<sub>c</sub>-vitamiin ja M-vitamiin jpt.
    
## Vaata ka
*Aneemia
*Foolhape

## Viited
Anthony Kennedy

**Anthony McLeod Kennedy** (sündinud 23. juulil 1936 Sacramentos) on Ameerika Ühendriikide kohtunik, aastatel 1988–2018 Ameerika Ühendriikide Ülemkohtu liige.

Alates 2006. aastast oli Kennedy Ülemkohtus kaalukeeleks. 9-liikmelises kohtus, kus oli  4 liberaalset ja 4 konservatiivset liiget, määras 12 aasta kestel enamasti tsentristist Kennedy hääl, kumb tiib hääletusel enamuse sai.

27. juunil 2018 teatas Kennedy, et lahkub ametist 31. juulil. President Donald Trump nimetas tema asendajaks Columbia ringkonna apellatsioonikohtu kohtuniku Brett Kavanaugh', kelle Senat kinnitas ametisse sama aasta 6. oktoobril.
Criollo

**Criollo** on hobusetõug. See aretati *baguales*test – Argentina pampa taasmetsistunud hobustest.

Need oma korda pärinesid hispaania mustangidest, kes põgenesid 16. sajandil maadeavastajate juurest või kes jäeti maha.

Kuna need hobused on tugevad, väledad ja keskmist kasvu (turja kõrgus 150 cm), siis sobivad nad hästi kauboidele ja polomängijatele.
Ameerika Ühendriikide Ülemkohus

**Ameerika Ühendriikide Ülemkohus** (inglise keeles *Supreme Court of the United States*, lühendatult **SCOTUS**) on Ameerika Ühendriikide kõrgeim kohus. 

Peaasjalikult toimib Ülemkohus apellatsioonikohtuna, kuhu saab edasi kaevata alama astme föderaalkohtute otsuseid ja ka osariigi kohtute neid otsuseid, mis puudutavad föderaalseadusi. Samal ajal on Ülemkohus ka Ameerika Ühendriikide konstitutsioonikohus, mis tegeleb riigi seadusandluse tõlgendamise ja järelevalvega. Selle otsuseid ei ole võimalik edasi kaevata.

Ülemkohuse institutsiooni näeb ette Ameerika Ühendriikide põhiseaduse III artikkel ja see loodi põhiseaduse jõustumisega 4. märtsil 1789. Sellel on üheksa liiget, kelle nimetab eluks ajaks ametisse Ameerika Ühendriikide president ja kinnitab Ameerika Ühendriikide Senat. Ülemkohtu hoone asub Washingtonis.

## Kohtu koosseis
Seisuga 2. juuli 2020 kuulusid Ameerika Ühendriikide Ülemkohtu koosseisu:

*John Roberts – esimees alates 29. septembrist 2005
*Clarence Thomas – liige alates 23. oktoobrist 1991
*Stephen Breyer – liige alates 3. augustist 1994
*Samuel Alito – liige alates 31. jaanuarist 2006
*Sonia Sotomayor – liige alates 8. augustist 2009
*Elena Kagan – liige alates 7. augustist 2010
*Neil Gorsuch – liige alates 10. aprillist 2017
*Brett Kavanaugh – liige alates 6. oktoobrist 2018
*Amy Coney Barrett – liige alates 27. oktoobrist 2020

8. aprillil 2017 valiti Ülemkohtu uueks liikmeks aasta varem surnud Antonin Scalia asemel Neil Gorsuch, kes astus ametisse 10. aprillil 2017.

26. juunil 2018 teatas oma peatsest tagasiastumisest Anthony Kennedy. President Donald Trump nimetas 9. juulil tema asendajaks Brett Kavanaugh, kes kinnitati ametisse 6. oktoobril 2018.

Clarence Thomas on kohtu kõige konservatiivsem liige, kõige liberaalsem on Sonia Sotomayor.
Arenal

**Arenal** on aktiivne kihtvulkaan Costa Rica loodeosas San Josést umbes 90 km loode pool Alajuela provintsis San Carlose kantonis La Fortuna vallas. Selle absoluutne kõrgus on 1633 m. Arenal on koonusekujuline mägi, selle kraatri läbimõõt on 140 meetrit.  

Geoloogia seisukohast on Arenal suhteliselt noor vulkaan, selle vanus on alla 7500 aasta. Vulkaani kohta on kasutatud ka nimesid **Pan de Azúcar**, **Canaste**, **Volcán de Costarrica**, **Volcán del Río Frío** ja **Guatusos**.

Sadu aastaid oli ta uinunud vulkaan, mille tipus oli üks kraater. Vulkaani nõlvad olid kaetud tiheda taimkattega. 1968. aastal toimus ootamatu purse, mille käigus hävis väikelinn Tabacón. Purske tagajärjel tekkis vulkaani läänenõlval kolm kraatrit, üks neist on alles siiani.

2010. aastani oli Arenal Costa Rica aktiivseim vulkaan ja kuulus maailma kümne aktiivsema vulkaani hulka. Oktoobrist 2010 Arenali vulkaaniline aktiivsus vähenes ja pursked muutusid harvemaks.
Tõnis Kask

**Tõnis Kask** (2. detsember 1929 Tarvastu  – 27. august 2016) oli eesti filmi- ja telerežissöör. 

Ta lõpetas 1949. aastal Viljandi 2. Keskkooli, 1953 GITIS-e eesti stuudio ning oli 1962–1964 täiendõppel sama instituudi kõrgematel kursustel (televisiooniteooria eriala). 

1953–1957 töötas ta Tallinna Draamateatri näitlejana ja lavastas isetegevusteatrites. 1957. aastast töötas Eesti Televisioonis, esialgu režissööri assistendina, hiljem oli ta propagandasaadete pearežissöör, alates 1961. aastast Tallinna Televisioonistuudio (ETV) pearežissöör ja kunstiline juht, 1982–1984 ETV režissöör-lavastaja, 1984–1987 režissöör Tallinnfilmis ning 1987–1992 Eesti Telefilmi peatoimetaja, hiljem vabakutseline lavastaja.

## Looming
Tõnis Kask oli esimese kodumaise maaelu probleemidele keskendunud teledokumentaaldraama "Mis Koosta peres uudist?" (1965–1973, stsenaristid Helgi Oidermaa ja Rein Karemäe) looja. Tema algatatud on kaks revolutsioonilisi ajaloosündmusi ja Eesti iseseisvuse tekkelugu dokumentaalselt käsitlevat telesarja: 25-jaoline "Sünniaasta" (1976–1977) ja 10-jaoline "Poliitilised kired" (1978–1980). Koos Astrid Reinlaga on Tõnis Kask populaarse teleseriaali "Õnne 13" idee ja pealkirja kaasautor ning ta oli sarja esimene režissöör-lavastaja (aastail 1993–2003, kokku 227 jagu).

Ta on lavastanud filme, näiteks "Pimedad aknad" (1968), "Kaks päeva Viktor Kingissepa elust" (1981), "Õnnelind flamingo" (1986), "Kaks paari ja üksindus" (1985) ja "Vana mees tahab koju" (1991). 

Ta on mänginud filmis "Näitleja Joller" (1960).

## Tunnustus
*1978 Eesti NSV teeneline kunstitegelane
*1996 Suure Vankri auhind
*2004 Valgetähe IV klassi teenetemärk
*2004 Rukkiräägu kultuuriauhind

## Viited

## Välislingid
*Liivi Šein. Tõnis Kask: „Õnne” jälitab mind kogu aeg. Eesti Päevaleht, 28. november 2009
*Suri "Õnne 13" algatanud režissöör Tõnis Kask
*Haud Tallinna Pärnamäe kalmistul
Mihkel Poll

**Mihkel Poll** (sündinud 14. augustil 1986 Tallinnas) on eesti pianist.

Ta on õppinud Nõmme Muusikakoolis Helve Kuuskmanni juures ning Tallinna Muusikakeskkoolis Ivari Ilja ja Maigi Pakri klassis. Seejärel õppis Eesti Muusika- ja Teatriakadeemias Ivari Ilja klaveriklassis ning Guildhalli Muusika- ja Draamakoolis Ronan O'Hora juures. 

2016. aastal sai ta Eesti Muusika- ja Teatriakadeemias prof Ivari Ilja klaveriklassis õppinult doktorikraadi.

## Konkursid
*2004 – Rina Sala Gallo nimeline pianistide konkurss Monzas (1. preemia ja orkestri eripreemia)
*2004 – vabariiklik interpreetide konkurss "Con brio" (peapreemia ja 4 eripreemiat)
*2006 – Ferroli rahvusvaheline pianistide konkurs Hispaanias (1. preemia)
*2006 – esimene Tallinna rahvusvaheline pianistide konkurss (1. preemia ja Tubina eripreemia)

## Tunnustus
* 2013 noore kultuuritegelase preemia
* 2004 Eesti Kultuurkapitali helikunsti sihtkapitali aastapreemia (edukas esinemine rahvusvahelisel pianistide konkursil)
* 2018 Eesti Kultuurkapitali helikunsti sihtkapitali aastapreemia (eduka ja kõrgetasemelise kontserttegevuse eest Eestis ja välismaal ning muusikaelu korraldamise, sh festivali „Virmalised“ kunstilise juhtimise eest)
* 2020 Eesti Kultuurkapitali helikunsti sihtkapitali aastapreemia (silmapaistev ja kõrgetasemeline loominguline tegevus solisti ja kammermuusikuna)

## Diskograafia
* "20. sajandi klaverimuusika" (2009)

## Isiklikku
Tema ema on Kadri Hunt, isa oli pianist ja muusikapedagoog Siim Poll (1965–2014), õde viiuldaja Mari Poll.

## Viited

## Välislingid
* Koduleht
Anguillara Sabazia

**Anguillara Sabazia** on linnaks nimetatav omavalitsusüksus (*comune*) Itaalias Lazio maakonnas Rooma provintsis. Anguillara Sabazia sai linnaõigused vabariigi presidendi 2001. aasta 28. detsembri dekreediga.

Anguillara Sabazia kõrgus merepinnast on 195 meetrit, asustustihedus keskmiselt  inimest ruutkilomeetri kohta.

## Haldus
Anguillara Sabazia piirneb järgmiste omavalitsusüksustega: Bracciano, Campagnano di Roma, Cerveteri, Fiumicino, Rooma, Trevignano Romano.

Anguillara Sabazia halduspiirides asuvad järgmised asulad ja asumid: Fonte Claudia, Stazione, Ponton dell'Elce.

## Loodus
Anguillara asub 32,7 km Roomast loodes, Sabatini mägedes, Bracciano järve kallastel. Omavalitsusüksuse territooriumil on ka osa Martignano järvest.

## Infrastruktuur
### Raudtee
Anguillarat läbib Rooma-Capranica-Viterbo raudteeliin.


Angiullara Sabazia novembre 2009 - 1.jpg
Spiaggia Anguillara Sabazia.JPG|Bracciano kaldapealne
Italy Anguillara 2006 2.jpg|Anguillara
Fontana della terra a Anguillara Sabazia.JPG|Terra purskkaev
Angiullara Sabazia novembre 2009 - 2.jpg|Collegiata kirik
Anguillara Sabazia.jpg|Vaade
(Claudius Ziehr) Anguillara 0002.jpg|Kellavärav


## Viited

## Välislingid

* Koduleht (itaalia keeles)
Egon

**Egon** (**Mount Egon**, **Gunung Egon**, ka **Gunung Namang**) on kihtvulkaan Indoneesias Florese saare kaguosas Maumere lahes. 

29. jaanuaril 2004 toimunud purske tõttu tekkinud maalihe sundis evakueerima 6000 inimest. 15. aprillil 2008 evakueeriti tuhandeid inimesi vulkaani aktiivsuse tõttu.
Austraallased

**Austraallased** on Austraalia põhirahvas, kes on põhiliselt kujunenud 19.–20. sajandil saabunud inglise, iiri ja šoti ümberasujatest. Kõnelevad inglise keele Austraalia varianti. 2006. aasta rahvaloenduse andmetel oli erinevate konfessioonide kristlasi austraallaste hulgas 63.9%, 18,7% ei järginud ühtegi usku ja 11,2% usk oli teadmata.

Tänapäeval loetakse austraallasteks kõiki Austraalia kodanikke sõltumata nende etnilisest päritolust või isegi kõiki Austraalia elanikke. 2011. aasta rahvaloenduse andmetel elas Austraalias 22 906 400 inimest. Lisaks sellele elab välisriikides ligikaudu 1 miljon austraallast.

Eestis elas 2011. aasta rahvaloenduse andmetel 35 austraallast, neist Tallinnas 21.

Austraalia kodakondsus eksisteerib alates 26. jaanuarist 1949, enne seda olid Austraalias sündinud inimesed Suurbritannia kodanikud.

## Tuntud austraallasi

Pilt:Kylie Minogue Cannes.jpg|Kylie Minogue
Pilt:Chris Hemsworth 3, 2013.jpg|Chris Hemsworth
Miranda Kerr in February 2013.jpg|Miranda Kerr
Hugh Jackman 4, 2012.jpg|Hugh Jackman
Keith Urban (7170017988).jpg|Keith Urban
Jessica Mauboy November 2014.jpg|Jessica Mauboy
Rarriwuy Hick in Sydney, Australia, 2018-03-16.jpg|Rarriwuy Hick


## Viited
GIGN

**GIGN** (prantsuse k: *Groupe d'Intervention de la Gendarmerie Nationale*) on Prantsuse sandarmeeria eriüksus. Üksus loodi 1973. aastal ja sinna kuulub umbes 120 võitlejat. Üksus on oma tegevusaja jooksul kinni pidanud üle 1000 kurjategija, tapnud 14 kahtlusalust ja kaotanud hukkunutena kaks liiget. Suuremate operatsioonide ajal kipub GIGN rivaalitsema Prantsuse riigipolitsei eriüksuse RAIDiga.
Ladispoli

**Ladispoli** on linnaks nimetatav omavalitsusüksus (*comune*) Itaalias Lazio maakonnas Rooma provintsis. Ladispoli sai linnaõigused vabariigi presidendi 2011. aasta 12. aprilli dekreediga.

Ladispoli kõrgus merepinnast on 2 meetrit, asustustihedus keskmiselt  inimest ruutkilomeetri kohta.

## Haldus
Ladispoli piirneb järgmiste omavalitsusüksustega: Cerveteri, Fiumicino.

Ladispoli halduspiirides asuvad järgmised asulad ja asumid: Marina di San Nicola, Monteroni, Palo Laziale, Osteria Nova.

## Loodus
Türreeni mere kaldal asuvas Ladispolis on kaks väikest jõge, Sanguinara ja Vaccina, üle mille viib neli silda (kaks neist on puusillad).

## Ajalugu
Esimesed jäljed inimasustusest Ladispoli aladel pärinevad ajavahemikust 3000–2000 eKr. Ladispoli asula tekkis etruskide linna Cerveteri vana sadama Alsiumi kohale. Aastal 272 eKr konfiskeerisid roomlased pooled Ladispoli maadest ja rajasid sinna kolooniad. Villaomanike seas olid teiste seas ka Pompeius ja Julius Caesar.

1200. aastal on Ladispoli (Castrum Pali kindlustatud asula) dokumentides esmamainitud. Erinevatele Rooma aristokraatidele kuulunud Castrum Palis on peatunud teiste seas kardinal Franciotto Orsini, paavst Aleksander VI Borgia, Felice Orsini Della Rovere (Julius II vallastütar), paavstid Paulus III ja Sixtus V, kardinalid Flavio ja Virgilio Orsini.


Abebe Bikila Bridge in Ladispoli.jpg|Abebe Bikila sild
Ladisopoli Spiaggia.JPG|Rand
Ladispoli - Piazza della Vittoria.JPG|Võidu väljak
Ladispoli, torre Flavia, 01.jpg|Torre Flavia


## Mälestusmärgid ja vaatamisväärsused

### Sakraalarhitektuur
* Chiesa della Madonna del Rosario
* Chiesa del Sacro Cuore
* Chiesa di San Giovanni Battista

### Militaarhitektuur
* Castellaccio dei Monteroni (14. sajand)
* "Torre Flavia"

### Arheoloogilised väljakaevamised
* Etruskide nekropolid "Monteroni" ja "Vaccina" (7.–5. sajand eKr)
* Rooma villad
* "Castrum Statua"

### Muud

* Mälestussammas langenutele

## Loodusalad
* Monumento naturale Palude di Torre Flavia
: Torre Flavia soo loodusmälestis

## Infrastruktuur
### Raudtee
Ladispolit läbib Rooma–Civitavecchia–Pisa raudteeliin.

## Sõpruslinnad
*  – Benicarló
*  – Heusenstamm, alates 2001
*  – Saint-Savin (Vienne)
*  – Łeba
*  – Castroville
*  – Teteven
*  – Tínose vald
*  – Malle

## Viited

## Välislingid

* Koduleht (itaalia keeles)
* Gruppo archeologico del territorio (itaalia keeles)
* Centro Internazionale Ricerche Archeologiche (itaalia keeles)
Egon (eesnimi)

**Egon** on mehenimi, mis tuleb nimest Eugene. Seda kasutatakse palju Austrias, Tšehhis, Saksamaal, Ungaris, Slovakkias, Rootsis, Madalmaades ja Eestis.

Eestis oli 2022. aasta 1. jaanuari seisuga eesnimi Egon 478 mehel. Egon oli populaarsuselt 280. mehenimi. Egon oli keskmiselt 41 aasta vanune (mediaanvanus oli 42). Kõige populaarsem on eesnimi Egon vanuserühmas 45–49, kus neid oli 10 000 elaniku kohta 8,57.

## Nime kandjaid väljaspool Eestit
***[[Egon Bahr]]**, Saksamaa poliitik (1922–2015)
***[[Egon Bondy]]**, Tšehhi filosoof (1930–2007)
***[[Egon Eiermann]]**, Saksamaa arhitekt (1904–1970)
***[[Egon Franke]]**, Poola vehkleja (1935–)
***[[Egon Friedell]]**, Austria kirjanik (1878–1938)
***[[Egon Kisch]]**, Tšehhoslovakkia kirjanik (1885–1948)
***[[Egon Krenz]]**, Saksamaa poliitik (1937–)
***[[Egon Pearson]]**, Briti statistik (1895–1980)
***[[Egon Petri]]**, pianist (1881–1962)
***[[Egon Ramms]]**, Saksamaa sõjaväelane (1948–) 
***[[Egon Schiele]]**, Austria kunstnik (1890–1918) 
***[[Egon von Fürstenberg]]**, saksa moedisainer (1946–2004)
***[[Egon von Vietinghoff]]**, kunstnik (1903–1994)
***[[Egon Wellesz]]**, helilooja (1885–1974)

## Nime kandjaid Eestis
***[[Egon Federmann]]**, advokaat
***[[Egon Kaur]]**, rallisõitja
***[[Egon Nuter]]**, näitleja
***[[Egon Leonhard Pallon]]**, vaimulik
***[[Egon Parbo]]**, jalgpallur
***[[Egon Rannet]]**, kirjanik
***[[Egon Sild]]**, notar

## Viited
Petra Uberalová

**Petra Uberalová** (sündinud 11. aprillil 1995 Bratislavas) on Slovakkia tennisist.

Koos Šveitsi esindava Belinda Benciciga jõudis ta 2012. aastal USA lahtistel meistrivõistlustel noorteturniiril paarismängus finaali, kus paar pidi vastu võtma kaotuse USA paarilt Gabrielle Andrews ja Taylor Townsend. 

## Viited
Kiinapuu

**Kiinapuu** (*Cinchona* L.) on madaraliste sugukonda kuuluvate igihaljaste lehtpuude perekond. Perekonda kuulub ligi 40 liiki. 

Enamik liike kasvab looduslikult troopilise Ameerika Andide idanõlvadel: Peruus, Ecuadoris, Boliivias, Columbias ja Venezuelas.
Kasvandustes kasvatatakse neid ka troopilistes maades farmaatsiatööstuse tooraineks, aga ka homöopaatias kasutamiseks. 

Olulisemad kiinapuuliigid on järgmised:
*Ledgeri kiinapuu (*Cinchona ledgeriana*),
*kollakooreline kiinapuu (*Cinchona officinalis*), 
*harilik kiinapuu (*Cinchona calisaya*).

## Nimepanek
Kiinapuude perekonnale nimepanijaks peetakse Carolus "Carl" Linnaeust, kes olevat aastal 1742 nimetanud kiinapuu perekonna Chinchóni krahvinna auks, krahv olevat 1600. aastail ketšuate tarkuse kohaselt tarvitanud malaariasse haigestunud krahvinna raviks kiinapuu koort (*Cinchonae cortex*).   

## Liigid

## Ravi
Kiinapuu koort ehk kiinakoort (*Cinchonae cortec*) on kasutatud mitme haiguse (näiteks malaaria) raviks juba sajandeid.

### Homöopaatias

Kiinapuu koore (ingl *peruvian bark*) tarvitamisega seostatakse ka homöopaatia teket. Nimelt otsustas Samuel Hahnemann, tõlkides William Culleni raamatut "A Treatise on the Materia Medica", mõningaid kiinapuu koorele omistatud “tervistavaid” omadusi malaariaravis ka enda peal proovida. Ilmnenud sümptomitest tuletas ta, et sarnased sümptomid peaksid ilmnema ka teistel tervetel indiviididel. Seda koort tarvitanud haiged tervenesid. See ajendas teda sõnastama ravi juhtmõtte: "sarnane ravib sarnast" (ladina keeles *similia similibus curentur*), mida ta kasutas esmakordselt essees "Indications of the Homeopathic Employment of Medicines in Ordinary Practice", avaldatud 1807 (Hufeland Journal).

## Keemiline koostis
### ''Cinchona'' alkaloidid

Kiinapuu koor sisaldab näiteks järgmisi alkaloide: 
*kiniini (ingl *quinine*), antipüreetiline (palavikku alandav) kasutatakse malaaria raviks ja tema stereoisomeer kinidiin, tsinkoniini ja tema stereoisomeeri tsinkonidiin, kiinahapet, kohvhapet jne.

#### Kiniin
Kiinapuu koores leiduv alkaloid kiniin takistab malaariasääskede edasikantava malaariaplasmoodiumi arengut erütrotsüütides ja alandab palavikku. Leiab kasutust ka orgaanilises keemias ja farmaatsiatööstustes, kus koorest toodetakse kiniinhüdrokloriidi, kiniindihüdrokloriidi, kiniinsulfaati ja muid aineid.  

Kiniini sünteesis esimesena Robert Burns Woodward.

Kiniini stereoisomeer *Quinidine* on ravim, mida kasutatakse nii *Plasmodium falciparum*i põhjustatud malaaria kui ka südame rütmihäirete raviks humaanmeditsiinis. 

Kiinapuu on Peruu ja Ecuadori rahvuspuu. 

## Viited
Agulid

**Agulid** (endanimetus *агулар*) on rahvas Dagestanis. Kõnelevad aguli keelt, mis kuulub dagestani keelte lesgi-samuri ehk kagurühma. 2010. aasta rahvaloenduse andmetel elas Venemaal 34 160 aguli,, neist Dagestanis 28 054 (0,96% elanikkonnast).

Eestis elas 2011. aasta rahvaloenduse andmetel 2 aguli, mõlemad Tallinnas.

Agulide asualad paiknevad Dagestani kaguosas mäestikualades. Agulide põhiline tegevusala on olnud loomakasvatus. Karmide looduslike tingimuste tõttu on maaviljelus olnud teisejärguline.

Agulid on islamiusulised (sunniidid). Islami võtsid nad vastu 15.–18. sajandil. Enne seda olid nad kristlased ja vähesel määral ka judaistid.

Aguli kirjakeel loodi alles 1990. aastal. Kuni 1952. aastani õppisid aguli lapsed koolis lesgi keeles, alates 1953. aastast toimub õppetöö vene keeles. 2010. aasta rahvaloenduse andmetel valdas aguli keelt Venemaal 28 054 inimest.

## Viited

## Välislingid
*Agulid Vene Impeeriumi rahvaste punases raamatus
Isobutaan

**Isobutaan** ehk **metüülpropaan** on alkaan (küllastunud süsivesinik), mille molekulis on neli süsinikuaatomit, nagu ka butaanil, kuid mis erineb butaanist molekulistruktuuri poolest. Nimelt paiknevad butaani molekulis süsinikuaatomid sirge ahelana, isobutaanis on need aga hargnenud.

Normaalolekus on isobutaan lõhnatu ja värvitu gaas, selle sulamistemperatuur on −140&nbsp;°C ja keemistemperatuur −10&nbsp;°C.

Alates 1993. aastast, mil keskkonnakaitseorganisatsioon Greenpeace ja Saksa firma Foron tegid vastava ettepaneku, kasutatakse isobutaani külmikute jahutuselementides freoonide asemel. Isobutaani mõju maakera osoonikihile on minimaalne ja see ei mõjuta kuigivõrd ka globaalset soojenemist. Teisalt võib isobutaan lekke korral süttida. 2009. aastal oli  isobutaan kasutusel umbes 300 miljonis külmikus.
Hekseen

**Hekseen** on alkeen (kaksiksidemega küllastumata süsivesinik), milles on kuus süsinikuaatomit (C6H12). Hekseenil on rida isomeere, sõltuvalt kaksiksideme asukohast struktuuris ja süsinikuahela hargnemisest. Üks levinumaid tööstuslikke isomeere on 1-hekseen (CH2CHCH2CH2CH2CH3).
Fourpeaked

**Fourpeaked** (**Fourpeaked Mountain**) on kihtvulkaan Põhja-Ameerika loodeosas USAs Alaska osariigis. Selle absoluutkõrgus on 2105 meetrit. 

Geoloogide arvates oli see kustunud vulkaan, mis purskas viimati umbes 10 000 aastat tagasi, kuid 17. septembril 2006 hakkas vulkaan uuesti purskama.
Irruputuncu

**Irruputuncu vulkaan** (**Iru Phutunqu**) on tegevvulkaan Tšiili ja Boliivia piiril. 

Selle absoluutkõrgus on 5163 m. See on suhteliselt väike vulkaan, selle tipus on kaks kraatrit ning lõunapoolsemas kraatris on fumaroolid. 

Esimene kaasaegne purse toimus 1995. aastal.
Kasatochi vulkaan

**Kasatochi vulkaan** (**Kasatochi volcano**, aleuudi keeles **Qanan-tanax**) on kihtvulkaan Ameerika Ühendriikide Alaska osariigis Aleuudi saartel. Ta purskas viimati 7. augustil 2008. 

Vulkaan asub Atka väinas Atka saare läänetipust loodes ja Bolšoi Sitkini saarest idas. Vulkaan moodustab samanimelise asustamata saare pindalaga 5051 km².
Robert Woodward

**Robert Burns Woodward** (10. aprill 1917 Boston, Massachusetts – 8. juuli 1979 Cambridge, Massachusetts) oli Ameerika Ühendriikide keemik orgaanilise keemia vallas. Aastal 1965 pälvis ta Nobeli keemiaauhinna.

### Panus orgaanilise keemia arengusse

**Robert Woodwardi sünteesitud orgaaniliste molekulide ja/või sünteetiliste ainete süntees ja struktuur (osaline)**

Ta tegi koostööd Roald Hoffmanniga ja 1970. aastatel avaldasid nad koos *The Conservation of Orbital Symmetry* teooria.

## Tunnustus
*1945 – John Scotti medal
*1956 – valiti Londoni Kuningliku Seltsi välisliikmeks
*1962 – valiti Ameerika Filosoofiaseltsi liikmeks
*1967 – Willard Gibbsi auhind
*1976 – valiti NSV Liidu Teaduste Akadeemia välisliikmeks

## Vaata ka
*Woodwardi-Hoffmanni reeglid

## Viited

## Välislingid
* "Robert B. Woodward - Nobel Lecture: Recent Advances in the Chemistry of Natural Products". Nobel Lecture, 11. detsember 1965 Nobelprize.org. Nobel Media AB 2013. Web. 6. juuli 2013. Veebiversioon (vaadatud 06.07.2013)
Podenzana

**Podenzana** on omavalitsusüksus (*comune*) Itaalias Toscana maakonnas Massa ja Carrara provintsis.

312 meetri kõrgusel merepinnast asuva Podenzana asustustihedus on keskmiselt  inimest ruutkilomeetri kohta. 

Podenzana piirneb järgmiste omavalitsusüksustega: Aulla, Bolano (SP), Calice al Cornoviglio (SP), Follo (SP), Licciana Nardi, Tresana.

Podenzana halduspiirides asuvad järgmised asulad: Bagni, Barco, Campana Battia, Casa Borsi, Casalina, Ceresedo, Cerghiraro, Cospedo, Cuncia, Faito, Ficaro, Fogana, La Costa, Laghi, Lagneda, Loppiedo, Metti, Montale, Montalini, Oliveto, Pagliadiccio, Pianello, Serracanda, Sescafale.

## Mälestusmärgid ja vaatamisväärsused
### Sakraalarhitektuur
* *Santuario della Madonna della Neve al Gaggio*
: Madonna della Neve pühakoda Gaggios
* *Pieve di Sant'Andrea a Montedivalli*
*  *Oratorio di Metti*
: Metti oratoorium
*  *Necropoli di Genicciola*
: Genicciola nekropolid
*  *Torre Malaspiniana al Prato*
: *Torre Malaspiniana* Pratos
*  *Chiesa di San Giacomo e San Cristoforo in località Chiesa Podenzana*
: San Giacomo ja San Cristoforo kirik Chiesa Podenzanas
*  *Chiesa di San Rocco in località Chiesa di Montedivalli*
: San Rocco kirik Chiesa di Montedivallis
*  *Parco del Gaggio in località Gaggio*

## Galerii

Madonna del Gaggio (Podenzana)-santuario2.jpg|Madonna della Neve pühakoda Gaggios
Podenzana-chiesa ss jacopo e cristofano-facciata.jpg|San Giacomo ja San Cristoforo kirik
Podenzana-castello.jpg|Podenzana kastell
Podenzana-oratorio.jpg|Podenzana oratoorium
Montedivalli (Podenzana)-pieve sant'andrea.jpg|San Rocco kirik Montedivallis


## Viited

## Välislingid

* Koduleht (itaalia keeles)
Aulla

**Aulla** on linnaks nimetatav omavalitsusüksus (*comune*) Itaalias Toscana maakonnas Massa ja Carrara provintsis. Aulla sai linnaõigused Itaalia presidendi 2011. aasta 12. aprilli dekreediga. 1. jaanuaril 2014 ühendati Aulla halduspiiridesse naaberomavalitsusüksus Podenzana.

Aulla kõrgus merepinnast on 64 meetrit, asustustihedus keskmiselt  inimest ruutkilomeetri kohta. 

## Haldus
Aulla piirneb järgmiste omavalitsusüksustega: Bolano (SP), Fivizzano, Fosdinovo, Licciana Nardi, Podenzana, Santo Stefano di Magra (SP), Sarzana (SP).

Aulla halduspiirides asuvad järgmised fraktsioonid: Albiano Magra, Bettola, Bibola, Bigliolo, Calamazza, Canova, Caprigliola, Chiamici, Gorasco, Filanda, Lizzano, Malacosta, Olivola, Pallerone, Piano di Bibola, Quercia, Ragnaia, Ripa di Quercia, Sannaco, Serricciolo, Stadano, Stadano Bonaparte,Vaccareccia, Valenza, Vecchietto, Venezia di Albiano.

## Loodus

Aulla asub ajaloolises Lunigiana piirkonnas, mõne kilomeetri kaugusel Liguuria piirist. Strateegilises Aulella jõe suubumiskohas Magra jõkke kitseneb ümbritsevate mägede vahele jääv org märgatavalt. Cisa ja Cerreto mäekurudesse viivate teede ristumiskohal asuvat Aullat läbis antiikajal Itaaliat Prantsusmaaga ühendav Via Francigena.

## Mälestusmärgid ja vaatamisväärsused

* Brunella kindlus
* Aulla vanalinn
* San Caprasio klooster (vanalinn)
* Caprigliola ajalooline keskus
* Madonna degli Angeli pühakoda (Arforara)
* San Martino kirik (Albiano)
* Sant'Antonio Abate kirik(Albiano)
* San Jacopo kirik (Canova)
* San Niccolò kirik (Caprigliola)
* Püha Thomas Becketi kirik (Pallerone)

## Infrastruktuur
### Raudtee
Aullat läbivad Parma-La Spezia ja Aulla-Lucca raudteeliinid.

## Sõpruslinnad
*  – Villerupt

## Galerii

Aulla-fortezza della brunella.jpg|Brunella kindlus
Fortezza Brunella-IMG 0486.JPG|Brunella kindlus
Bibola (Aulla)-panorama da Vecchietto.jpg|Bibola
Bibola (Aulla)-chiesa san bartolomeo1.jpg|San Bartolomeo kirik (Bibola)
Pallerone (Aulla)-bastione.jpg|Pallerone bastion


## Viited

## Kirjandus
*Geo Pistarino, "Una fonte medievale falsa e il suo presunto autore", Università di Genova, 1958

## Välislingid

* Koduleht (itaalia keeles)
Saint Louise maakond

**Saint Louise maakond** (*St. Louis County*) on maakond USA-s Missouri osariigis. Geograafilised koordinaadid on 38°64' N, 90°44' W.

Maakonna halduskeskus on Clayton ja suurim linn Florissant.

Maakonna pindala on 1357&nbsp;km², millest 41&nbsp;km² moodustab veepindala.

Elanike arv oli 2010. aasta rahvaloenduse järgi 998 954. Aastal 2000 oli elanike arv 1 016 315.

## Naabermaakonnad

* St. Charlesi maakond (loodes ja põhjas)
* Madisoni maakond (kirdes)
* Saint Louis (linn, idas)
* St. Clairi maakond (kagus)
* Monroe maakond (kagus)
* Jeffersoni maakond (kagus)
* Franklini maakond (edelas)

## Ajalugu

Saint Louise maakond moodustati 1. oktoobril 1812.

1876. aastaks oli maakonna elanikkond ligi 380 000, kellest ligi 350 000 (92%) elas Saint Louise linnas. Linnaelanikud aga ei soovinud maksta makse ka maapiirkonna elanike pealt ning polnud rahul oma vähemusesindatusega maakonna valitsuses. Need vastuolud olid linna ja maakonna vahel eksisteerinud juba 1843. aastast, kui linna elanikud palusid Missouri osariigivalitsusel maakond ja linn jagada.

Pärast Ameerika Ühendriikide kodusõja lõppu 1865. aastal algasid vastuolud uuesti. Augustis 1876 toimunud rahvahääletusel otsustas linn (napi häälteenamusega) maakonnast lahku lüüa, samas kui maapiirkonna elanikud olid tugevalt eraldumise vastu. Eraldumine sai teoks märtsis 1877. Maakonna uueks halduskeskuseks sai vastrajatud Clayton, mis sai nime kohaliku talupidaja Ralph Claytoni järgi, kes annetas septembris 1877 maakonnale 100 aakrit maad maakonna uue kohtumaja rajamiseks. 38 000 dollarit maksnud kohtumaja avati detsembris 1878. 

Pärast teise maailmasõja lõppu toimunud eeslinnastumise käigus kasvas maakond kiirelt:

Alates 1970. aasta rahvaloendusest on Saint Louise maakond tänapäevani rahvaarvult Missouri suurim maakond.

## Välislingid

* Saint Louise maakonna koduleht (*inglise keeles*)
IZALL.COM

**IZALL.COM** on osaühing, mis asutati 2004. aastal. Ettevõte tegeleb liikuvate ja dünaamilist suhtlusvaldkonda toetavate lahendustega – kõnekeskuste, videokoosolekute ning traadita arvutivõrgu lahendustega. Kontorid asuvad Tallinnas ja Helsingis.

## Ajalugu
* 2004 – firma avamine

## Viited

## Välislingid
* IZALL.COM Group
* IZALL.COM Eesti
Saint Louise maakond (Minnesota)

**Saint Louise maakond** (*St. Louis County*) on maakond USA-s Minnesota osariigis. Geograafilised koordinaadid on 47°58' N, 92°46' W.

Maakonna halduskeskus ja suurim linn on Duluth.

Maakonna pindala on 17 767&nbsp;km², millest 1644&nbsp;km² moodustab veepindala.

Elanike arv oli 2010. aasta rahvaloenduse järgi 200 226. Aastal 2000 oli elanike arv 200 528.

## Naabermaakonnad
* Rainy Riveri ringkond (põhjas)
* Lake'i maakond (idas)
* Douglase maakond (kagus)
* Carltoni maakond (lõunas)
* Aitkini maakond (edelas)
* Itasca maakond (läänes)
* Koochichingi maakond (loodes)

## Ajalugu
Saint Louise maakond moodustati 20. veebruaril 1855 Itasca ja endise Newtoni maakonna osadest. Maakond on saanud nime Saint Louise'i jõe järgi.

## Kaitsealad
*Superiori metsakaitseala (osa)
*Voyageursi rahvuspark (osa)

## Välislingid
* Saint Louise maakonna koduleht (inglise keeles)
Videokoosolek

**Videokoosolek** ehk **visuaalne kaugkohtumine** ehk **videokonverents** võimaldab mitte samas ruumis viibivatel osavõtjatel reaalajas suhelda, kasutades selleks televiisorit, videokaamerat ja mikrofoni/kõlarit. Esimesed kasutatavad lahendused meenutasid pigem telefonikõnesid, millele oli lisatud videopilt. Videokoosoleku lahendused ilmusid vähe hiljem ning tänaseni püütakse eristada videokõnet ja videokoosolekut. Videokõnel on kaks osapoolt aga videokoosolekul on rohkem kui kaks osapoolt erinevatest asukohtadest.

Esimene äriliselt kasutatav lahendus oli AT&T loodud. 

Alates 1990, mil arvutustehnika ja arvutivõrguühendustes võis näha jõudluse ja kiiruse kasvu, on videokoosolekut hakatud enam kasutama. Tolle aja esmased kasutajad olid ülikoolid, haiglad, suurettevõtted ja jõustruktuurid.

## Ajalugu

* 1936 – Saksa Post

* 2013 – H.265 standard

## Tehnoloogia

Läbi ajaloo on baastehnoloogiline lahendus jäänud samaks. Kasutusel on videokaamerast tuleva signaali edastus televiisorisse. Kaamerast tulev signaal kodeeritakse ja pakitakse kokku ning televiisorisse kuvatav signaal eelnevalt dekodeeritakse ja pakitakse lahti. Videokoosolekute lahendused on läbi ajaloo kasutanud erinevat edastusmeediat – just selle jaoks eraldatud kaablit, telefonivõrku ja internetti.

Just selle jaoks eraldatud kaabli ning telefonivõrgu kasutamisel oli tegemist signaaliedastuse seisukohalt kindla ühendusega. Kindla ühenduse korral oli signaali/paketikadu olematu. Interneti kasutamisel edastusmeediana on tegemist ebakindla ühendusega, kuna edastuskvaliteet pole internetiavaruses kontrollitav ega juhitav. Kokkuvõtlikult telefonivõrgu miinuseks on edastuskiiruse puudumine ja plussiks edastuskindlus ning interneti levikuga vahetusid need omavahel. Telefonivõrgutehnoloogia ületoomisel internetikeskkonda vajas lahendust toimetulek ebakindluse ehk signaalikao/paketikao osas.

## Standardid

* H.263 
* H.264 ja SVC laiend

Interneti ajastu jaoks loodi uus standard H.264, mis võimaldas videopilti edastada paremini pakitult (lühem edastusaeg, mis omakorda võimaldas sama ajaga edastada suuremat videopilti). Paremini pakkimine võimaldab edastada suurema sagedusega ning ühekordsed vead ei ole nii tähelepanuväärsed. Suurema kvaliteediga edastamisel pikeneb ka edastusaeg ning seetõttu võeti kasutusele standardi laiendus G ehk Scalable Video Codec, lühend SVC.

* H.265 ja SVC laiend

## Vaata ka
*Google Chat
*Google Meet 
*Microsoft Teams
*Zoom

## Viited
Tibor Szamuely

**Tibor Szamuely** (27. detsember 1890 Nyíregyháza – 2. august 1919 Lichtenwörth, Austria) oli juudi rahvusest Ungari kommunistlik poliitik ja ajakirjanik.

Tibor Szamuely töötas pangaametniku ja ajakirjanikuna, astus Ungari Sotsiaaldemokraatlikku Parteisse. Langes Esimeses maailmasõjas 1915. aastal venelaste kätte sõjavangi. 1917. aastal lasti ta vangistusest vabaks. Vahepeal oli ta aga omandanud kommunistliku maailmavaate. Ta organiseeris Moskvas koos Béla Kuniga VK(b)P ungari grupi. 1918. aastal sõitis Szamuely Saksamaale, kus osales Spartakistide Liidu tegevuses koos Karl Liebknechti ja Rosa Luxemburgiga.

3. jaanuaril 1919 pöördus Tibor Szamuely Ungarisse tagasi, kus ta valiti Ungari Kommunistliku Partei Keskkomiteesse ja töötas ajakirjanikuna ajalehe Vörös Újság toimetuses.

Pärast Ungari Nõukogude Vabariigi kehtestamist 21. märtsil 1919 sai temast üks selle juhte, ta oli mitmetel olulistel ametikohtadel (sealhulgas ka sõjanduse rahvakomissar). Ta pooldas äärmuslikke ja vägivaldseid meetodeid. 1919. aasta mai lõpus käis Tibor Szamuely lennukiga Moskvas, kus kohtus Leniniga ja arutas temaga maailmarevolutsiooni perspektiive.

Pärast Ungari Nõukogude Vabariigi kukutamist püüdis Szamuely Austriasse põgeneda, kuid ebaseadusliku piiriületamiskatse käigus lasksid Austria sandarmid ta maha.

## Isiklikku
Ta oli ajaloolase Tibor Szamuely onu.

## Viited
Kuninglik Gustav Adolfi Akadeemia

**Kuninglik Gustav Adolfi Akadeemia**, ka **Gustav Adolfi Rootsi Rahvakultuuri Kuninglik Akadeemia** (rootsi keeles  *Kungliga Gustav Adolfs Akademien för svensk folkkultur*, lühend *GAA*) on üks Rootsi kuninglikest teadusakadeemiatest.

Akadeemia asutati aastal 1932 Uppsalas, kuningas Gustav II Adolfi 300. surma-aastapäeval. 

Akadeemia eesmärk on edendada rootsi rahvakultuurialaseid uuringuid. 

## Liikmeskond
Akadeemial on liikmeid (koos välisliikmetega) umbes 220.

## Eesti päritolu akadeemia liikmed
*Oskar Loorits (surnud 1961)

*Gustav Ränk (valitud 1972, surnud 1998)
*Ilmar Talve (surnud 2007)
*Ants Viires (valitud 1989)
*Enn Tarvel (1994)
*Ülo Valk (1999)

## Akadeemia liikmeid
*Nils Ahnlund, rootsi ajaloolane
*Carl Göran Andræ, rootsi ajaloolane
*Greta Arwidsson, rootsi arheoloog
*Ingmar Bengtsson, rootsi muusikateadlane
*Gösta Berg, rootsi etnoloog
*Nils-Arvid Bringéus, rootsi etnoloog
*Stefan Brink, rootsi keeleteadlane
*Sten Carlsson, rootsi ajaloolane
*Lars-Erik Edlund, rootsi keeleteadlane
*Carl Martin Edsman, rootsi religiooniajaloolane
*Olle Edström, rootsi muusikateadlane
*Ola Ehn, rootsi kultuuriajaloolane
*Sverker Ek, rootsi kirjandusteadlane
*Sven Ekbo, rootsi keeleteadlane
*Lennart Elmevik, rootsi keeleteadlane
*Sigurd Fries, rootsi keeleteadlane
*Einar Hansen, Taani-Rootsi ärijuht ja rahastaja
*Bengt af Klintberg, rootsi etnoloog, kirjanik ja kunstnik
*Ivar Lindquist, rootsi keeleteadlane
*Carl-Allan Moberg, rootsi muusikateadlane
*Catharina Raudvere, Rootsi-Taani religiooniajaloolane
*Maj Reinhammar, rootsi keeleteadlane
*Jöran Sahlgren, rootsi keeleteadlane
*Ebbe Schön, Rootsi kirjandusteadlane, etnoloog ja kirjanik
*Birgitta Skarin Frykman, rootsi etnoloog
*Dag Strömbäck, rootsi folklorist, usundiloolane ja filoloog
*Sven G. Svenson, rootsi ajaloolane
*Gösta Virding, rootsi insener ja ärijuht
*Karl Gustaf Westman, rootsi õigusajaloolane
*Hjalmar Åselius, rootsi tööstur

## Välislingid
* Kuningliku Gustav Adolfi akadeemia koduleht
Bernalda

**Bernalda** on linnaks nimetatav omavalitsusüksus (*comune*) Itaalias Basilicata maakonnas Matera provintsis. Bernalda sai linnaõigused 1735. aasta 21. juunil.

Bernalda kõrgus merepinnast on 127 meetrit, asustustihedus keskmiselt  inimest ruutkilomeetri kohta. 

## Haldus

Bernalda piirneb järgmiste omavalitsusüksustega: Ginosa (TA), Montescaglioso, Pisticci.

Bernalda halduspiirides asuvad järgmised fraktsioonid: Metaponto, Metaponto Lido, Serramarina, Spineto.

## Loodus
Basento orus 127 meetri kõrgusel platool asuv Bernalda piirneb kirdes Taranto provintsiga. Bradano ja Basento jõe vahel paikneva Bernalda kagupiiriks on Joonia meri.

Kolmekümne aasta (1961–1990) vaatluste andmetel on kõige jahedam kuu jaanuar (keskmine temperatuur +7,8&nbsp;°C) ja kõige soojem kuu august (keskmine temperatuur +26,1&nbsp;°C).

## Ajalugu
Antiikajal asus praeguse Bernalda territooriumil Metapontumi linn, mille roomlased purustasid III sajandi lõpul e.m.a.

Linnast pärineb Coppola filmitegijate ja näitlejate perekond, mille liikmed on teiste hulgas ka Francis Ford Coppola, Nicolas Cage ja Sofia Coppola. Francis Ford Coppola vanavanemad Agostino ja Maria Coppola olid mõlemad sündinud Bernaldas ja emigreerusid USAsse 1904. aastal. 2004. aastal ostis Francis Ford Coppola linnas Palazzo Margherita palee.

## Mälestusmärgid ja vaatamisväärsused

### Sakraalarhitektuur
* *Chiesa Madre* (1530)
: Jumalaema kirik
* *Chiesa del Carmine*
: Carmine kirik
* *Chiesa del Convento*
: Sant'Antonio da Padova kloostrikirik rajati 1616. aastal.

### Militaarhitektuur
* *Castello di Bernalda* (XI sajand)
: Beranalda kastelli ehitasid tõenäoliselt normannid 11. sajandil.

### Paleed/lossid

* *Palazzo Fischetti*
* *Palazzo Margherita*
* *Palazzo Lacava*
* *Palazzo Guida*
* *Palazzo Appio*

## Sõpruslinnad
*  – L'Aquila
*  – Siena
*  – Massa Marittima
*  – Mirabella Eclano
*  – Venosa, alates 2010

## Viited

## Välislingid

* Koduleht (itaalia keeles)
* Back to Bernalda by Francis Ford Coppola, New York Times (International Herald Tribune Style Magazine), December 8, 2012
Georg Sabler (astronoom)

**Georg Thomas Sabler** (Venemaal tuntud kui **Jegor Jegorovitš**, vene keeles *Егор Егорович Саблер*) (10. aprill (vkj) 1810 Haljala − 4. detsember (vkj) 1865 Vilno) oli Eesti astronoom.

## Elulugu
Georg Sabler oli Haljala pastori Georg Christian Sableri poeg ja Thomas Sableri pojapoeg.

Sabler õppis Tartu Ülikoolis ja 1834 Tartu Ülikooli Professorite Instituudis (F. G. W. Struwe õpilane), dr. phil. (1839, TÜ), väitekiri "Beobachtung über die irdische Stralenbrechung und über die Gesetze der Veränderung derselben". 1833–39 oli ta Tartu Tähetorni assistent. 1839 lahkus koos Wilhelm Struvega Pulkovo observatooriumi, aastast 1861 oli Vilniuse observatooriumi direktor.

## Teadustöö
1833 võttis Georg Sabler osa kronomeetrilisest mereekspeditsioonist, mille eesmärk oli määrata rea Läänemere-äärsete punktide geograafiline pikkus. 1833–35 vaatles ta Kuu kulminatsioone ja 1835 Halley komeeti Dollondi passaažiriistaga. 1836–38 osales ekspeditsioonil Kaspia ja Musta mere kõrguste vahe mõõtmiseks.

## Teoseid
* Gerade Aufsteigungen des Mondes und benachbarter Sterne in der Jahren 1834 und 1835 auf der Dorpater Sternwarte mit dem actfüsingen Mittagsrohr von Dollond beobachtet von G. Sabler // Astronomische Nachträge 13 (1836).

## Viited

## Kirjandus
* Tartu ülikooli ajalugu: kolmes köites. Tallinn, 1982, II kd, lk 209
* А. С. Пайна. Астрономы А. Н. Савич и Е. Е. Саблер в Тарту (Дерпте). // Из истории естествознания и техники Прибалтики 4. Рига, 1972, lk 81–88
Claiborne'i maakond

**Claiborne'i maakond** (*Claiborne County*) on maakond USA-s Tennessee osariigis. Geograafilised koordinaadid on 36°48' N, 83°66' W.

Maakonna halduskeskus on Tazewell ja suurim linn New Tazewell.

Maakonna pindala on 1144 km&sup2;, millest 19 km&sup2; moodustab veepindala.

Elanike arv oli 2010. aasta rahvaloenduse järgi 32 213. Aastal 2000 oli elanike arv 29 862.

## Naabermaakonnad
* Belli maakond (põhjas)
* Lee maakond (kirdes)
* Hancocki maakond (idas)
* Graingeri maakond (kagus)
* Unioni maakond (edelas)
* Campbelli maakond (läänes)
* Whitley maakond (loodes)

## Ajalugu
Claiborne'i maakond moodustati 29. oktoobril 1801. aastal Graingeri, Hawkinsi ja Andersoni maakonna osades. Maakond on saanud nime Louisiana kuberneri William C. C. Claiborne'i järgi.
Aivo Blum

**Aivo Blum** (sündinud 13. veebruaril 1966 Tartus) on eesti maalikunstnik ja arvutigraafik.

Ta on lõpetanud Tartu kunstikooli skulptorina ning töötanud restauraatorina (sealhulgas kaks aastat Soomes).  

Seejärel oli ta autojuht Eesti Suursaatkonnas (1992–1999) ja Läti Suursaatkonnas Helsingis (1999–2003). Blum elabki 1989. aastast Helsingis. 

Maalimisega hakkas Blum tegelema töö kõrvalt. Blumide neljatoalise korteri üks ruum oli esialgu sisustatud töötoaks. 1997. aastal asutas ta kunstiteenuseid (arvutigraafikat, maalimist, restaureerimist) osutava väikefirma Blum Artworks.

## Isikunäitused
Allikas: 

*1993 – Restoran „Kaspian“, Helsingi, Soome
*1994 – Hyrylä raekoda, Tuusula, Soome
*1995 – Tuglase-selts, Helsingi, Soome
*1995 – Galerii ”Vallmogård”, Kauniainen, Soome 
*1996 – Galerii „Sebra“, Tartu, Eesti
*1997 – Galerii „Illegaard“, Tartu, Eesti
*1998 – Teater „Savoy“, Helsingi, Soome
*1998 – Galerii „Draakon“, Tallinn, Eesti
*1998 – Galerii „Obu“, Tartu, Eesti
*1999 – Galerii „Blum“, Helsingi, Soome
*1999 – Suurbritannia saatkonna residents, Eesti
*2001 – Eesti Suursaatkond, Riia, Läti
*2001 – Kohvik Wilde, Tartu, Eesti
*2003 – World Fine Art Gallery, New York, USA
*2007 – Keila Kultuurikeskus, Keila, Eesti

## Viited

## Välislingid
*Blum Artworksi veebisait
Claiborne'i maakond (Mississippi)

**Claiborne'i maakond** (*Claiborne County*) on maakond USA-s Mississippi osariigis. Geograafilised koordinaadid on 31°97' N, 90°91' W.

Maakonna halduskeskus ja suurim linn on Port Gibson.

Maakonna pindala on 1299&nbsp;km², millest 38&nbsp;km² moodustab veepindala.

Elanike arv oli 2010. aasta rahvaloenduse järgi 9604. Aastal 2000 oli elanike arv 11 831.

## Naabermaakonnad

* Warreni maakond (põhjas)
* Hindsi maakond (kirdes)
* Copiahi maakond (kagus)
* Jeffersoni maakond (lõunas)
* Tensasi vald (läänes)

## Ajalugu

Claiborne'i maakond moodustati ametlikult 1802. aastal. Maakond on nime saanud Mississippi territooriumi teise kuberneri William Claiborne'i järgi.

## Kaitsealad

* Natchez Trace Parkway (osa)
Viimsi Teataja

**Viimsi Teataja** on Viimsi valla ajaleht.

Leht ilmub kaks korda kuus (juulis ei ilmu).

## Välislingid
* Koduleht
Pontotoci maakond

**Pontotoci maakond** (*Pontotoc County*) on maakond USA-s Oklahoma osariigis. Geograafilised koordinaadid on 34°72' N, 96°69' W.

Maakonna halduskeskus on Ada.

Maakonna pindala on 1878 km&sup2;, millest 13 km&sup2; moodustab veepindala.

Elanike arv oli 2010. aasta rahvaloenduse järgi 37 492. Aastal 2000 oli elanikke 35 143.

## Naabermaakonnad

* Seminole'i maakond (põhjas)
* Hughesi maakond (kirdes)
* Coali maakond (kagus)
* Johnstoni maakond (lõunas)
* Murray maakond (edelas)
* Garvini maakond (läänes)
* McClaini maakond (loodes)
* Pottawatomie' maakond (loodes)

## Ajalugu

Pontotoci maakond moodustati 1907. aastal. Maakond on saanud nime tšikasookeelse sõna järgi.
Pontotoci maakond (Mississippi)

**Pontotoci maakond** (*Pontotoc County*) on maakond USA-s Mississippi osariigis. Geograafilised koordinaadid on 34°23' N, 89°04' W.

Maakonna halduskeskus ja suurim linn on Oneonta.

Maakonna pindala on 1298&nbsp;km², millest 9&nbsp;km² moodustab veepindala.

Elanike arv oli 2010. aasta rahvaloenduse järgi 29 957. Aastal 2000 oli elanike arv 26 726.

## Naabermaakonnad

* Unioni maakond (põhjas)
* Lee maakond (idas)
* Chickasaw' maakond (lõunas)
* Calhouni maakond (edelas)
* Lafayette'i maakond (läänes)

## Ajalugu

Pontotoci maakond moodustati 1836. aastal.

## Kaitsealad

* Natchez Trace Parkway (osa)
* Tombigbee metsakaitseala (osa)
Holti maakond

**Holti maakond** (*Holt County*) on maakond USA-s Nebraska osariigis. Geograafilised koordinaadid on 42°46' N, 98°78' W.

Maakonna halduskeskus ja suurim linn on O'Neill.

Maakonna pindala on 6263 km&sup2;, millest 13 km&sup2; moodustab veepindala.

Elanike arv oli 2010. aasta rahvaloenduse järgi 10 435. Aastal 2000 oli elanike arv 11 551.

## Naabermaakonnad

* Boydi maakond (põhjas)
* Knoxi maakond (idas)
* Antelope'i maakond (kagus)
* Wheeleri maakond (lõunas)
* Garfieldi maakond (lõunas)
* Loupi maakond (edelas)
* Rocki maakond (läänes)
* Keya Paha maakond (loodes)

## Ajalugu

Holti maakond moodustati 1876. aastal. Maakond on saanud nime postiministri Joseph Holti järgi.

## Välislingid

* Holti maakonna koduleht (*inglise keeles*)
Holti maakond (Missouri)

**Holti maakond** (*Holt County*) on maakond USA-s Missouri osariigi loodeosas. Geograafilised koordinaadid on 40°09' N, 95°21' W.

Maakonna halduskeskus on Oregon ja suurim linn Mound City.

Maakonna pindala on 1215 km&sup2;, millest 19 km&sup2; moodustab veepindala.

Elanike arv oli 2010. aasta rahvaloenduse järgi 4912. Aastal 2000 oli elanikke 5351.

## Naabermaakonnad

* Atchisoni maakond (põhjas)
* Nodaway maakond (kirdes)
*Andrew' maakond (kagus)
* Doniphani maakond (lõunas)
* Browni maakond (edelas)
* Richardsoni maakond (läänes)
* Nemaha maakond (loodes)

## Ajalugu

Holti maakond moodustati 29. jaanuaril 1841. Maakond on nime saanud Missouri osariigi seadusandja David Rice Holti järgi.
Scotlandi maakond

**Scotlandi maakond** (*Scotland County*) on maakond USA-s Põhja-Carolina osariigis. Geograafilised koordinaadid on 34°84' N, 79°48' W.

Maakonna halduskeskus on Laurinburg.

Maakonna pindala on 831 km&sup2;, millest 5 km&sup2; moodustab veepindala.

Elanike arv oli 2010. aasta rahvaloenduse järgi 36 157. Aastal 2000 oli elanike arv 35 998.

## Naabermaakonnad

* Hoke'i maakond (kirdes)
* Robesoni maakond (kagus)
* Marlboro maakond (edelas)
* Richmondi maakond (loodes)
* Moore'i maakond (põhjas)

## Ajalugu

Scotlandi maakond moodustati 1899. aastal Richmondi maakonna osast. Maakond on saanud nime Šotimaa (*Scotland*) järgi.

## Välislingid

* Scotlandi maakonna koduleht (*inglise keeles*)